**דף צפייה עבור הסרט- "מה הדבר הזה?" /** שירן פידלר

לפני הצפייה בסרטון- קראו את השאלה הבאה וחשבו עליה במהלך הצפייה:

1- מהו המסר המרכזי בסרטון באשר ליחס שבין הורים לילדיהם ולהיפך? האם לפי הסרטון היחס הינו הדדי לחלוטין?

לאחר הצפייה בסרטון- השיבו על השאלות הבאות:

2- כיצד הגיב הבן בפעם הראשונה שאביו שאל אותו- "מה זה הדבר הזה?" כיצד השתנתה תגובתו בפעמים הבאות ששאל שאלה זו?

3- מדוע לאחר הקראת היומן של אביו, הבן הרגיש צורך לחבק את אביו? מה משמעות החיבוק לדעתך?

4- מהי לדעתך ההרגשה שנותרה אצל הבן לאחר קריאת הקטן מן יומנו של אביו? האם לדעתם הרגשה זו שונה מן ההרגשה שחש לפני הקריאה?

5- איזה קטע השפיע עליך במיוחד בסרטון? מה מיוחד בו?

6- אילו רגשות (חיוביים ושליליים) עלו בך במהלך הצפייה בסרטון?

7- בסיום הסרטון המצלמה מצלמת את צמרת העצים, את השמיים ואת ציפור הדרור, ובמקביל נשמעים ציוצי הציפורים. מהו לדעתך האפקט הרגשי שנוצר בעקבות כך? מדוע שוב הראו את הציפור, והפעם עפה כלפי מעלה?

8- מה היית מציעה לבן לעשות בכדי לשפר את יחסו עם אביו?